gl az es es fr fr gl eu hbs_lat de pt gl lt es gl gl gl es gl es gl gl gl gl gl gl eo gl gl gl gl fr gl gl es es es es gl gl gl en en gl es en es en es fr gl gl gl gl gl gl gl gl gl en it gl fr gl gl en gl es es en pt gl it gl en es es gl en gl es gl es es es gl es es es en pt gl hu az gl es eo az es es fr fr gl eu hbs_lat de pt gl lt es gl gl gl es gl es gl gl gl gl gl gl eo gl gl gl gl fr gl gl es es es es gl gl gl en en gl es en es en es fr gl gl gl gl gl gl gl gl gl en it gl fr gl gl en gl es es en pt gl it gl en es es gl en gl es gl es es es gl es es es en pt gl hu az gl es gl es gl gl es en es es gl gl gl gl gl gl gl gl gl es it es gl gl gl gl gl gl es gl es es es es es ca gl gl es es es es es es es es es gl es gl es es gl es gl es es az lt gl gl gl gl gl es gl it gl gl ceb gl gl es es es gl ca es es gl es gl ca es es es pt gl pt es es es gl gl es gl es de nl en es gl en id gl it en en es es es es es gl gl es es lt en es es es gl ca en es es en gl es es it es
Darío Xohán Cabana, nos lindes da linguaxe - La Opinión de A Coruña
Opinión Humor José Manuel Ponte Xosé Luís Axeitos Fernando Ontañón José Luis Quintela Alberto Lema Carta al director
Noticia guardada en tu perfil
Malia que as dúas terceiras partes dos libros que circulan polo mundo son traducións, o tradutor, proletarizado e case sempre invisible, xenera pouco entusiasmo na sociedade, que considera o seu traballo como un simple oficio manual de trasfegar o viño en odres novos. Contrasta esta valoración social coa xenerosidade coa que tantos grandes escritores, Hölderlin, Beaudelaire, Borges, Cortázar, Otero Pedrayo, Manoel Antonio etc., se entregaron a esta tarefa. Moi probablemente non teriamos coñecido a Joyce actualmente de non ser pola intervención e veredicto crítico dun gran tradutor, e lector, como Valéry Larbaud, gran mediador entre escritor e sociedade.
Os 14.233 endecasílabos galegos cos que Darío Xohán Cabana nos agasallou con ocasión da súa tradución da obra de Dante A Divina Comedia (Edicións da Curuxa, 2014) constitúen tamén un acto de mediación e xenerosidade ao servizo da construcción do país. Soamente desde esta perspectiva nos podemos explicar o traballo “obsesivo e continuo” que despregou durante tantos anos, “cabreándose con Dante” nun longo diálogo que pasou por sucesivos e variados estados de ánimo coma se dunha convivencia achegada se tratase.
En efecto, cando o traballo do tradutor está traspasado polo rigor e pola paixón o texto resultante supón unha inquietante transformación dos dous idiomas involucrados producindo un novo e sorprendente espazo lingüístico, resultado da fricción provocada entre as dúas linguas.
Xa tiña feito o escritor de Roás unha tradución da Comedia en 1990 que mereceu a medalla de ouro do concello de Florencia con memorable laudatio de Giuseppe Tavani no acto de entrega do premio na cidade italiana. Se este primeiro traballo nos familiarizou coa cultura toscana, a segunda versión supón a incorporación dunha fasquía netamente galega ao orixinal italiano decatándose Darío das limitacións e das afoutezas do propio idioma ao mesmo tempo que traslada á tradución os seus saberes e afectos. Traduzo con esta afirmación o desexo que expresa Darío no prólogo desta segunda versión:
“Acórdaseme sempre, e agora máis aínda, o que dixo hai moito tempo Méndez Ferrín da miña vella tradución da Comedia: que era coma unha catedral simétrica. Ogallá lle pareza que esta nova reproduce con máis precisión os nervios das bóvedas e os arcos das fiestras.”
Dante expresa, nomeadamente desde o canto X ao XXIV do Paradiso, a insuficiencia da linguaxe, incapaz de chegar ás últimas significacións da luz buscada. Cando lemos estas mesmas páxinas na tradución galega de Darío percibimos como propia esta preocupación ata o punto de que o tradutor recorre a numerosos arcaísmos e neoloxismos que non figuran nos repertorios léxicos habituais para expresar esta angueira. Son estes unha boa mostra da loita do tradutor convertido en creador que busca e renova a linguaxe poética traballando nos bordes da significación, nos lindes da linguaxe.
Este atravesar e transitar polos versos de Dante durante tantos anos permítenos, seguindo o seu ronsel, intuír unha teoría da tradución e da lexicografía que Darío non tivo tempo de escribir.
Sorprende que as numerosas traducións do escritor lugués —Os trovadores de occitania (Edicións da Curuxa, 2011), do Cancioneiro de Petrarca (Edicións da Curuxa, 2012), As floriñas de San Francisco (Alvarellos, 2014) ou anteriormente Os tres mosqueteiros de Dumas (Xerais, 2000) etc.— ocupen tan pouco espazo no seu currículo intelectual cando nos proporcionan camiños novos de fecundo diálogo. Unha especie de embaixada comunicativa e cultural de carácter libresco reservada a nacións sen Estado.
Desde logo, se Xerome de Estridón, como tradutor da Biblia, é considerado padre da Igrexa e patrón dos tradutores non estaría de máis que Darío Xohán Cabana fose alomenos cónsul dos intereses intelectuais do humanismo renacentista en Europa. Na embaixada de Galicia.
Facebook Twitter Linkedin Whatsapp Telegram Correo electrónico
1 Ser mujer en el Afganistán de los talibanes
2 La tormenta 'Hermine' causa más de 800 incidentes en Canarias
3 Una gigantesca cascada de 1,5 kilómetros de alto formó el Mediterráneo actual
4 Supercopa Endesa | Real Madrid - FC Barcelona, en directo
5 EEUU advierte a Rusia de una "respuesta decisiva" si usa armas nucleares
Inscríbete a nuestra Newsletter
Disfruta de todas las novedades
Ser mujer en el Afganistán de los talibanes
Noticia guardada en tu perfil
Una gigantesca cascada de 1,5 kilómetros de alto formó el Mediterráneo actual
Noticia guardada en tu perfil
Supercopa Endesa | Real Madrid - FC Barcelona, en directo
Noticia guardada en tu perfil
EEUU advierte a Rusia de una "respuesta decisiva" si usa armas nucleares
Noticia guardada en tu perfil
Otras webs de Prensa Ibérica Media
El Periódico de Aragón
El Periódico de Catalunya
El Periódico de España
El Periódico de Extremadura
La Crónica de Badajoz
La Opinión A Coruña
La Opinión de Murcia
La Opinión de Málaga
La Opinión de Zamora
© La Opinión de La Coruña, S.L.
Todos los derechos reservados
Política de privacidad y cookies
Facebook Twitter Linkedin Whatsapp Telegram Correo electrónico